Oznámenie Komisie Európskemu parlamentu podľa článku 294 ods. 6 Zmluvy o fungovaní Európskej únie týkajúce sa pozície Rady v prvom čítaní v súvislosti s prijatím zmeneného a doplneného návrhu smernice Európskeho parlamentu a Rady o udávaní spotreby energie a iných zdrojov domácimi spotrebičmi na štítkoch a štandardných informáciách o výrobkoch (prepracované znenie) /* KOM/2010/0164 v konečnom znení - COD 2008/0222 */





[pic] | EURÓPSKA KOMISIA | Brusel, 15.4.2010 KOM(2010)164 v konečnom znení 2008/0222 (COD) OZNÁMENIE KOMISIE EURÓPSKEMU PARLAMENTU podľa článku 294 ods. 6 Zmluvy o fungovaní Európskej únie týkajúce sa pozície Rady v prvom čítaní v súvislosti s prijatím zmeneného a doplneného návrhu smernice Európskeho parlamentu a Rady o udávaní spotreby energie a iných zdrojov domácimi spotrebičmi na štítkoch a štandardných informáciách o výrobkoch (prepracované znenie) 2008/0222 (COD) OZNÁMENIE KOMISIE EURÓPSKEMU PARLAMENTU podľa článku 294 ods. 6 Zmluvy o fungovaní Európskej únie týkajúce sa pozície Rady v prvom čítaní v súvislosti s prijatím zmeneného a doplneného návrhu smernice Európskeho parlamentu a Rady o udávaní spotreby energie a iných zdrojov domácimi spotrebičmi na štítkoch a štandardných informáciách o výrobkoch (prepracované znenie) 1. KONTEXT Dátum predloženia návrhu Európskemu parlamentu a Rade KOM(2008) 0778 - 2008/0222 (COD) | 13. november 2008 | Dátum stanoviska Európskeho hospodárskeho a sociálneho výboru: | 24. marec 2009 | Dátum stanoviska Európskeho parlamentu, prvé čítanie: | 5. máj 2009 | Dátum stanoviska Výboru regiónov: | 19. marec 2010 | Dátum prijatia pozície Rady v prvom čítaní: | [14.] apríl 2010 | 2. CIEĽ NÁVRHU KOMISIE Cieľom prepracovaného znenia „smernice o energetickom označovaní“ alebo „ELD“ je rozšíriť jej rozsah pôsobnosti (v súčasnosti obmedzený na domáce spotrebiče) aj na výrobky v obchodnom a priemyselnom sektore. Jej rozsah pôsobnosti sa rozširuje na energeticky významné výrobky, ktoré ak sa používajú, umožňujú prispieť k úsporám energie, hoci samé osebe nevyužívajú energiu. Rozsah pôsobnosti sa tak zosúlaďuje s nedávno rozšíreným rozsahom pôsobnosti smernice o ekodizajne, čím sa sleduje plnenie celkového cieľa zaistiť voľný pohyb výrobkov a zlepšiť ich spotrebu energie (a iných podstatných zdrojov) a zároveň sa zabezpečuje ochrana životného prostredia a znižovanie emisií CO2. Výsledná rámcová smernica o označovaní, ktorá bude zahŕňať iniciatívy týkajúce sa stimulov a verejného obstarávania, bude aj základným stavebným prvkom integrovanej udržateľnej environmentálnej politiky výrobkov. Návrh má formu prepracovaného znenia. 3. PRIPOMIENKY K POZÍCII RADY 3.1. Všeobecné pripomienky k pozícii Rady Znenie dohodnutej pozície Rady je v podstate a vo veľkej miere v súlade s návrhom Komisie, a preto ho možno podporiť. 3.2. Dohoda o pozícii Rady v prvom čítaní Dohodnutá pozícia Rady je výsledkom medziinštitucionálnych rokovaní v dvojfázovom procese. V prvej fáze sa riešila technická podstata návrhu a v druhej prispôsobenie návrhu Lisabonskej zmluve, pokiaľ ide o jeho právny základ a ustanovenia o komitológii. Pokiaľ ide o technickú podstatu návrhu, predseda Výboru pre priemysel, výskum a energetiku Herbert Reul 2. decembra 2009 potvrdil súhlas Parlamentu so znením odsúhlaseným 17. novembra 2009 v rámci záverečného politického trialógu a potvrdeným 19. novembra 2009 vo Výbore stálych predstaviteľov. Pokiaľ ide o prispôsobenie návrhu Lisabonskej zmluve, dosiahnutý kompromis potvrdil 24. marca 2010 Výbor stálych predstaviteľov a 25. marca predseda parlamentného Výboru pre priemysel, výskum a energetiku Herbert Reul. Dohodnutá pozícia Rady bola formálne prijatá písomným postupom [14.] apríla 2010. Hlavnými predmetmi rokovaní, v prípade ktorých sa dosiahla dohoda, sú: - Zmena právneho základu (preambula): Z dôvodu nadobudnutia platnosti Lisabonskej zmluvy sa Rada a Parlament dohodli na zmene právneho základu na článok 194 ZFEÚ, pričom zohľadnili, že cieľom smernice je dosiahnuť hlavne úspory energie. Vzhľadom na uvedenú pozíciu a na to, že cieľom smernice je presadzovať energetickú účinnosť pri súčasnom zachovaní aspektov vnútorného trhu podľa článku 114 ZFEÚ, môže Komisia súhlasiť so zmenou právneho základu svojho návrhu z článku 114 ZFEÚ na článok 194 ZFEÚ a zahŕňa ho do dodatku k svojmu oznámeniu (2009) 665 v konečnom znení. - Delegované akty: Z dôvodu nadobudnutia platnosti Lisabonskej zmluvy sa Rada a Parlament dohodli na ustanoveniach týkajúcich sa delegovaných aktov uvedených v článkoch 10, 11, 11a a 11b. K návrhu sa pripojí vyhlásenie Komisie s cieľom objasniť, že pri oznamovaní delegovaných aktov sa zohľadnia obdobia prázdnin inštitúcií (príloha I), ako aj spoločné vyhlásenie Rady, Parlamentu a Komisie o tom, že ustanovenia tejto smernice nie sú precedensom, pokiaľ ide o vykonávanie článku 290 ZFEÚ (pozri prílohu II). - Rozšírenie rozsahu pôsobnosti (článok 1 ods. 1 a 2): Rozsah pôsobnosti sa podľa návrhu Komisie rozširuje na všetky energeticky významné výrobky v domácnostiach, v obchodnom a priemyselnom sektore. - Nepovolené použitie štítku (článok 2): Vkladá sa vymedzenie pojmu s cieľom objasniť, čo predstavuje legitímne a nelegitímne použitie štítku. - Trhový dohľad (článok 3): Posilňujú sa ustanovenia o trhovom dohľade s cieľom zabezpečiť lepšie presadzovanie smernice. - Požiadavky na reklamu [článok 4 písm. a) a b)]: Vkladá sa nové ustanovenie vyžadujúce, že trieda energetickej účinnosti sa musí uviesť v prípade každej reklamy, ktorá obsahuje informácie o spotrebe energie alebo cenu tých výrobkov, na ktoré sa vzťahujú delegované akty. - Verejné obstarávanie (článok 9 ods. 1 a 2): Členské štáty sa vyzývajú, aby vo verejnom obstarávaní zabezpečovali najvyššiu triedu energetickej účinnosti (pri zohľadnení nákladovej efektívnosti, hospodárskej uskutočniteľnosti, primeranosti z technického hľadiska a dostatočnej miery hospodárskej súťaže). - Stimuly (článok 9 ods. 3 a 4): Podobne ako v prípade verejného obstarávania sa členské štáty vyzývajú, aby pri poskytovaní stimulov pre svojich občanov uplatňovali najvyššiu triedu energetickej účinnosti alebo dokonca sledovali ešte vyšší cieľ uplatňovaním najvyšších výkonnostných úrovní. Daňové a fiškálne opatrenia sú z tejto smernice ako stimuly vylúčené. - Vyhotovenie štítka [článok 11 ods. 4 písm. d)]: Do klasifikácie od A do G, ktorá je aj naďalej základom, sa pridávajú tri ďalšie triedy (A+, A++, A+++). Keď budú dve najvyššie triedy energetickej účinnosti (A++/+++) obsahovať značný podiel výrobkov a keď bude oprávnená ďalšia diferenciácia, Komisia by mohla preskúmať klasifikáciu. K tomuto oznámeniu sa pripojí vyhlásenie Komisie s cieľom objasniť, čo znamená „značný podiel výrobkov“. V odôvodnení sa uvedie, že v čase preskúmania rámcovej smernice (do roku 2014) sa v rámci preskúmania štítkov zohľadní možnosť zmeny klasifikácie tried. 4. ZÁVER Pozíciou Rady sa spĺňajú ciele pôvodného návrhu Komisie. Komisia preto uvedené znenie podporuje. PRÍLOHA I Vyhlásenia Komisie týkajúce sa návrhu smernice Európskeho parlamentu a Rady o udávaní spotreby energie a iných zdrojov domácimi spotrebičmi na štítkoch a štandardných informáciách o výrobkoch (prepracované znenie) Článok 1 ods. 2 „Pri zostavovaní prioritného zoznamu energeticky významných výrobkov uvedeného v odôvodnení [3a] bude Komisia venovať náležitú pozornosť aj energeticky významným stavebným výrobkom, pričom zohľadní najmä potenciálne úspory energie, ktoré by sa mohli dosiahnuť prostredníctvom označenia niektorých týchto výrobkov, a to vzhľadom na to, že podiel budov na celkovej spotrebe energie v EÚ predstavuje 40 %.“ Článok 11 ods. 2 „Pri navrhovaní nových vykonávacích opatrení na základe prepracovaného znenia smernice Komisia zabezpečuje, aby sa predchádzalo prekrývaniu právnych predpisov a aby sa zachovala celková konzistentnosť v rámci právnych predpisov EÚ o výrobkoch.“ Článok 11 ods. 4 písm. d) Značný podiel výrobkov na prehodnotenie klasifikácie štítku „Komisia sa domnieva, že podiel výrobkov v dvoch triedach najvyššej energetickej účinnosti sa považuje za značný, ak možno povedať, že - počet modelov dostupných na vnútornom trhu, ktoré sú zaradené do triedy A+++ alebo A++, predstavuje približne jednu tretinu z celkového počtu príslušných dostupných modelov alebo viac, - alebo podiel objemu ročného predaja výrobkov na vnútornom trhu, ktoré sú zaradené do triedy A+++ alebo A++, predstavuje približne jednu tretinu alebo viac, - alebo oboje.“ Informácie pre spotrebiteľov „Komisia podporuje využívanie nástrojov Spoločenstva, akým je napríklad program Inteligentná energia – Európa v záujme posilnenia: - iniciatív, vďaka ktorým sa zvyšuje informovanosť koncových užívateľov o prínosoch energetického označovania, - iniciatív, v rámci ktorých sa monitoruje trhový vývoj a technický pokrok vedúci k vytvoreniu väčšieho množstva energeticky účinných výrobkov, a to najmä určením najvýkonnejších modelov v rôznych skupinách výrobkov a sprístupnením informácií všetkým zainteresovaným stranám, akými sú napríklad organizácie spotrebiteľov, priemyselné odvetvia a MVO pôsobiace v oblasti ochrany životného prostredia, aby sa tieto informácie dostali vo veľkom rozsahu až k spotrebiteľom.Takéto monitorovanie by mohlo slúžiť aj ako ukazovateľ v procese prehodnocovania opatrení týkajúcich sa označovania a/alebo ekodizajnu na základe smerníc 1992/75/EHS a 2005/32/ES. “ Obdobie prázdnin „Európska komisia berie na vedomie, že s výnimkou prípadov, keď sa v legislatívnom akte ustanovuje postup pre naliehavé prípady, sa Európsky parlament a Rada domnievajú, že pri oznamovaní delegovaných aktov sa musia zohľadňovať obdobia prázdnin v inštitúciách (zima, leto a európske voľby), čím sa zabezpečí, aby si Európsky parlament a Rada mohli uplatňovať svoje právomoci v lehotách stanovených v relevantných legislatívnych aktoch, a je pripravená podľa toho konať.“ PRÍLOHA II Inštitucionálne vyhlásenie Vyhlásenie Európskeho parlamentu, Rady a Komisiek článku 290 ZFEÚ „Európsky parlament, Rada a Komisia vyhlasujú, že ustanovenia tejto smernice nemajú vplyv na žiadnu budúcu pozíciu inštitúcií týkajúcu sa vykonávania článku 290 Zmluvy o fungovaní EÚ alebo jednotlivých legislatívnych aktov, ktoré takéto ustanovenia obsahujú.“